Abu Bakr ibn Ayyosh
Abu Bakr ibn Ayyosh (arabcha: أبو بكر بن عياش — Abu Bakr Shu’ba ibn Ayyosh ibn Solim al-Asadiy al-Kufiy) — qiroat roviysi, muhaddis va faqih. Bani Asad qabilasidan Vosil al-Ah­dabning mavlosi bo‘lgani uchun al-Asadiy nisbasini olgan. Ismi borasida turli qarashlar mavjud bo‘lib, manbalarda Muhammad, Shu’ba, Ravba, Muslim va boshqa keltirilgan. Ular orasida Shu’ba eng mashhuri hisoblanadi. Abu Bakr ibn Ayyosh bug‘doy tijorati bilan shug‘ullangani bois unga „Hannot“ laqabi berilgan.